Dulmina tündérkonyhája: Karbantartás
Új sablon helyett néhány kevésbé szembetűnő, de annál hasznosabb javításra kerítek sort a napokban:
Az oldalsávban rendszereztem a hivatkozásokat (bővítés még folyamatban).
Elkezdtem a címkék átnézését, javítását:
* a keveset használt, nem igazán informatív címkék megszüntetése (máshol hivatkozott címkét igyekszem nem törölni)
* a tájékozódást, keresést megkönnyítő új címkék bevezetése (pl. jó lenne a vegetáriánus recepteket osztályozni vegatípus szerint)
* bejegyzések átnézése, esetleges hiányzó címkék pótlása (főleg a régebbi bejegyzésekről hiányoznak a később bevezetett címkék)
Régebbi bejegyzésekben volt időnként olyan, hogy nem írtam le az átalakított receptet, csak hivatkoztam az eredetire, meg leírtam a módosításaimat. Ezzel az a probléma, hogy ha az eredeti helyen már nem érhető el a recept, akkor az én bejegyzésemből már nem rekonstruálható. Igyekszem ezért felidézni és pótolni a leírásokat, hogy ne legyen elveszett recept.
Az alaprecepteket jó lenne körítés nélkül összegyűjteni egy bejegyzésbe, és alájuk csokorba szedni, hogy mi mindenhez használtam már.
Jó lenne egy 'Tippek és trükkök' gyűjtemény is, hogy egyszerűen tudjak hivatkozni bizonyos alap dolgokra (pl. tésztafőzés, bizonyos alapanyagok előkészítése, stb.).
A nem közvetlen fogyasztásra szánt tartós dolgokról szóló bejegyzéseket ki fogom egészíteni a felhasználásra vonatkozó tippekkel (vagyis összegyűjtöm, hogy később mit készítettem már belőlük).
A régebbi témák maradnak, de új bejegyzés nemigen lesz olyanokkal kapcsolatban, mint például: kenyérsütő gép, tojás, húsos is lehet, hal. Hasonlóképp maradnak azok a receptek is, amiket mostanság már nem úgy, vagy egyáltalán nem használok.
Helyenként kicseréltem a gyenge minőségű képet, ha azóta volt ismétlés a receptből, és sikerült jobb fotóra szert tennem. A semminél a kevésbé sikerült képet is többre tartom, úgyhogy felteszem. Törekszem a jobb képekre, de nem ez a fő szempont.
A csinosítással kapcsolatos ötleteket, javaslatokat szívesen veszem megjegyzésben. Szeretném felhasználóbarátabbá tenni az oldalt, ha már ilyen régóta megvan, és ilyen sok bejegyzés felkerült már - meg folyamatosan bővítem is a tartalmat (ja, a Piszkozatok között is volt egy kis rendezgetés).
Bejegyezte: Dulmina dátum: csütörtök, február 05, 2009
Ez a rendezgetés (karbantartás) szerintem igen hasznos, főleg azon olvasóknak, akik gyakran visszajárnak Hozzád, s akik szintén bizonyos elvek mentén főznek, étkeznek. Nagyon "felhasználóbarátnak" találom.
2009. február 5. 14:34
szia! hű, nem kis dologra vállalkoztál, úgyhogy jó munkát! :)